stanford-oval/wikipedia huggingface dataset:
เอชทีซี วัน
หลังการวางขาย

หลังจากการวางขายเอชทีซี วัน ได้รับการวิพากษ์วิจารณ์ในทางด้านดีมากเป็นส่วนใหญ่ โดยในงานโมบายล์เวิลด์คองเกรส วัน ได้รับรางวัล "อุปกรณ์โทรศัพท์มือถือรุ่นใหม่ยอดเยี่ยม" (Best New Mobile Device) ซึ่งเป็นรางวัลจากจีเอสเอ็มเอ (GSMA) อีกทั้งยังได้รับรางวัล "โทรศัพท์มือถือยอดเยี่ยม" (Best Phone) และ "โทรศัพท์มือถือที่ดีที่สุด" (Best in Show) จากเทคเรดาร์ วอลต์ มอสส์เบิร์ก นักข่าวจากเดอะวอลล์สตรีตเจอร์นัล ได้วิพากษ์วิจารณ์เอชทีซี วัน ว่ามีความชื่นชอบเป็นพิเศษ มากกว่าซัมซุง กาแลคซีเอส 4 และยังดูดีในเรื่องของวัสดุที่เป็นอะลูมิเนียม ซึ่งดูดีกว่ากาแลคซีเอส 4 ที่ใช้วัสดุเครื่องเป็นพลาสติก
อนานด์เทค (AnandTech) ได้ให้รางวัล "มือถือตัวเลือกแรกของผู้เขียน" (Editor's Choice Gold) และระบุว่าเอชทีซี วัน เป็นโทรศัพท์มือถือที่ดี และมีประสิทธิภาพ ทั้งเรื่องนวัตกรรมใหม่และการออกแบบ ส่วนกล้องนั้นเป็นกล้องที่ดีที่สุดของอุปกรณ์ที่ใช้ระบบปฏิบัติการแอนดรอยด์ ด้วยการแบ่งพิกเซลและความไวของชัตเตอร์ และยกย่องเอชทีซี ที่ใช้เทคโนโลยีกล้องแบบใหม่ แทนที่การเพิ่มขนาดของภาพด้วยพิกเซลที่มากขึ้น ส่วนโซอีนั้นเป็นคุณสมบัติที่น่าสนใจมากที่สุดตัวหนึ่ง ที่เข้ากันได้ดีกับฮาร์ดแวร์ (เช่นหน้าจอ, กล้อง และลำโพง) ขณะที่กราฟิกในตัวเครื่อง ได้รับการชมว่ามีความคลาสสิคมีเอกลักษณ์
การออกแบบวัสดุและกล้องของเอชทีซี วัน ได้รับการชื่นชมโดยซีเน็ต (CNET) และพีซีแม็กกาซีน (PC Magazine) อย่างไรก็ตาม พีซีแม็กกาซีน ได้วิจารณ์ในเรื่องของโปรแกรมที่ติดตั้งมาพร้อมกับตัวเครื่อง และไม่สามารถนำออกได้ ในรุ่นของเอทีแอนด์ที รวมไปถึงกล้องถ่ายรูป ที่สามารถถ่ายภาพออกมาได้ในขนาดเพียง 4 ล้านพิกเซล ซึ่งยากต่อการนำไปขยายภาพให้ใหญ่ขึ้น ส่วนซีเน็ต ก็ได้วิพากษ์วิจารณ์ในคุณสมบัติบลิงก์ฟีด ที่ขาดแหล่งที่มาของเนื้อหาที่จะนำมาแสดง และไม่สามารถที่จะกำหนดเองได้ แต่ก็ชื่นชมในการอัปเดตของเอชทีซี เซนส์ รุ่นใหม่ และโปรแกรมโทรทัศน์ และก็ได้รับวิจารณ์ในเรื่องของโปรแกรมบนเครื่องของเครือข่ายสปิรนต์ และเอทีแอนด์ที เช่นกัน แต่เอชทีซีได้ตัดสินใจย้ายโปรแกรมของผู้ให้บริการเครือข่ายไปไว้ในโฟลเดอร์รวมกัน
และในเรื่องของการซ่อมแซม ไอฟิกอิต (iFixit) ได้ให้คะแนนเอชทีซี วัน 1 คะแนน จาก 10 คะแนน ซึ่งถูกตั้งข้อสังเกตว่า จะต้องใช้วิธีการที่ยากมากหรือแทบจะเป็นไปไม่ได้ ในการเปิดอุปกรณ์ออกมาโดยที่ตัวเครื่องไม่เป็นรอย และการซ่อมหน้าจอที่แตกนั้นแทบจะเป็นไปไม่ได้เลยที่จะซ่อมได้ อย่างไรก็ตาม ก็ได้รับการวิจารณ์ว่า โลหะอะลูมิเนียมที่ครอบไว้มีความทนทานสูง ทำให้ยากที่จะแกะซ่อมได้ โดยไอโฟน 5 และซัมซุง กาแลคซีเอส 4 ได้คะแนนจากไอฟิกอิตมากกว่าเอชทีซี วัน
หลังการวางขาย > การวางขาย

ในวันที่ 23 พฤษภาคม พ.ศ. 2556 เดอะวอลล์สตรีตเจอร์นัล' ได้รายงานว่าเอชทีซี วัน ได้ทำยอดขายไป 5 ล้านเครื่องทั่วโลก ตั้งแต่การเปิดตัวในเดือนมีนาคม หากเปรียบเทียบกับไอโฟน 5 โดยไอโฟน 5 ทำยอดขาย 5 ล้านเครื่องภายใน 3 วัน และซัมซุง กาแลคซีเอส 4 ที่วางขาย 10 ล้านเครื่องภายในเดือนแรกหลังจากวางขาย
ดูเพิ่ม

รายชื่ออุปกรณ์ที่ใช้ระบบปฏิบัติการแอนดรอยด์
ซัมซุง กาแลคซีเอส 4
ไอโฟน 5
แหล่งข้อมูลอื่น

คุณสมบัติของเอชทีซี วัน อย่างเป็นทางการ[ลิงก์เสีย]
เว็บไซต์ทางการ
| ด ค กอุปกรณ์แอนดรอยด์ โดยเอชทีซี |
| --- | --- | --- |
| 2008 |  ดรีม (จี1)  |   |
| 2009 |  แมจิก (มายทัช 3จี) ฮีโร แทตทู ดรอยด์อีริส  |   |
| 2010 |  เน็กซัสวัน ดีไซร์ ดรอยด์อินเครดิเบิล เลเจนด์ ไวลด์ไฟร์ มายทัช 3จี สไลด์ อาเรีย อีโว 4จี (อีโว วายแม็กซ์) ดีไซร์เอชดี (อินสไพร์ 4จี) ดีไซร์แซด (ทืโมบายล์ จี2) มายทัช 4จี (พานาเช 4จี) กราเทีย  |   |
| 2011 |  ธันเดอร์โบลต์ อีโวชิฟต์ 4จี อินเครดิเบิลเอส (ดรอยด์อินเครดิเบิล 2) ไวลด์ไฟร์เอส ดีไซร์เอส เมิร์จ เซนเซชัน ชาชา (สเตตัส) ซัลซา อีโว 3ดี (อีโววี 4จี) มายทัช 4จี สไลด์ อีโว 4จี+ ไรเดอร์ 4จี (เวโลซิตี 4จี, วิวิด) ไรม์ อีโวดีไซน์ 4จี (ฮีโรเอส) อาเมซ 4จี เอ็กซ์พลอเรอร์ เซนเซชันเอ็กซ์อี เซนเซชันเอ็กซ์แอล รีซาวด์  |   |
| 2012 |  วันเอ็กซ์ วันเอ็กซ์แอล วันเอ็กซ์ที วันเอส วันวี อีโว 4จี แอลทีอี ดีไซร์ซี ดีไซร์วี ดีไซร์วีซี ดรอยด์อินเครดิเบิล 4จี แอลทีอี เจ วันเอ็กซ์+ วันวีเอ็กซ์ ดีไซร์เอ็กซ์ วันเอ็กซ์ที วันเอ็กซ์ซี วันเอสที วันเอสยู วันเอสซี บัตเตอร์ฟลาย (ดรอยด์ดีเอ็นเอ)  |   |
| 2013 |  วัน เฟิสต์ บัตเตอร์ฟลายเอส ดีไซร์ 600 ดีไซร์ 200  |   |
ด้านหลังของเอชทีซี วัน ใช้อะลูมิเนียมทั้งตัวเครื่อง
เอนเทอโรไวรัส

| Enterovirus |
| --- | --- |

Enterovirus A71 capsid   แบ่งสายตามสี

การจำแนกชนิดไวรัส 
ไม่ได้จัดลำดับ:: ไวรัส 
Realm:: Riboviria 
อาณาจักร:: Orthornavirae 
ไฟลัม:: Pisuviricota Pisuviricota
ชั้น:: Pisoniviricetes 
อันดับ:: Picornavirales 
วงศ์:: Picornaviridae 
สกุล:: เอนเทอโรไวรัส 

Species
 ดูข้างล่าง
เอนเทอโรไวรัส  (อังกฤษ: Enterovirus) เป็นไวรัส อาร์เอ็นเอ สายเดี่ยว ขนาดเล็ก เส้นผ่าศูนย์กลางประมาณ 20-30 นาโนมิเตอร์ เป็น ไวรัสเปลือย ( non-enveloped virus หรือ naked virus ) ทำให้ทนทานต่อสารละลายไขมัน เช่น แอลกอฮอล์ และ อีเทอร์ เชื้อไวรัส กลุ่มนี้ เกือบทั้งหมดอยู่ในลำไส้ของมนุษย์ โดยแสดงอาการของโรคต่างกัน ไวรัสชนิดนี้ สามารถแพร่กระจายติดต่อถึงกันได้โดยตรงผ่านทางของเหลวต่างๆของร่างกาย ที่สำคัญ คือ การปนเปื้อนมาในอุจจาระของผู้ป่วย ( fecal-oral transmission ) ซึ่งถือได้ว่า เป็นการติดต่อที่สำคัญของไวรัสกลุ่ม เอนเทอโรไวรัส ทั้งหมด ( คำว่า เอนเทอโร หมายถึง ทางเดินอาหาร , ติดต่อโดย ระบบทางเดินอาหารนั่นเอง ) ถึงแม้ ไวรัสกลุ่มนี้จะเจริญได้ดีในทางเดินอาหาร แต่สามารถทำให้เกิดโรคได้หลายๆ อวัยวะที่ไม่เกี่ยวข้องกับทางเดินอาหาร แล้วแต่ละ โรคอาจจะมีได้ตั้งแต่ความรุนแรงต่ำ โรคหายได้เองจนถึงความรุนแรงโรคสูงเป็นสาเหตุทำให้เสียชีวิตได้
โรคที่เกิดขึ้น

เอนเทอโรไวรัสเป็นสาเหตุของการเกิดโรค เช่น  กล้ามเนื้ออัมพาตแบบเฉียบพลัน , เยื่อหุ้มสมองอักเสบ , สมองอักเสบ , กล้ามเนื้อหัวใจอักเสบเฉียบพลัน , เยื่อหุ้มหัวใจอักเสบ , ไข้ออกผื่น , เริม ,โรคมือ เท้า และปาก , เยื่อตาอักเสบ
การจำแนกชนิด

ในปัจจุบันมีการจัดจำแนก เอนเทอโรไวรัส ที่มี กลุ่มไวรัส ชนิดนี้ทั้งหมด 68 ชนิด คือ
โปลิโอไวรัส ;   3 ชนิด
คอกแซกกีไวรัสกรุ๊ป เอ ;   23 ชนิด
คอกแซกกีไวรัสกรุ๊ป บี  ;  6 ชนิด
เอคโคไวรัส   ;  32 ชนิด
เอนเทอโรไวรัส สายพันธุ์ 68 - 71   ;  4 ชนิด
ระยะการฟักตัว

ระยะฟักตัวของเชื้อเมื่อเข้าสู่ร่างกายโดยปกติประมาณ 3 - 5 วัน แต่อาจนานถึง 2 สัปดาห์ แต่ถ้าได้รับผ่านทางน้ำนมมารดาที่มีการติดเชื้อ จะสามารถอยู่ในทางเดินอาหาร และ ปนอยู่ในอุจจาระของเด็กที่ป่วยได้นานหลายสัปดาห์หรือหลายเดือน และ คงอยู่ในทางเดินหายใจได้นาน 1-3 สัปดาห์ก่อนที่ไวรัสจะถูกขับออกมา ทางอุจจาระได้นานถึงหลายสัปดาห์
ล้กษณะของอาการ

(1)	nonspecific febrile illness ซึ่งเป็นลักษณะที่พบได้บ่อยที่สุด และ น่ากังวลที่สุด เนื่องจากเมื่อเกิดใน เด็กทารก จะมี ไข้สูง และ ดูป่วยหนัก ทำให้ต้องตรวจเลือด และ การตรวจอื่นๆ เพื่อให้แน่ใจว่าไม่ใช่ bacterial sepsis
(2) อาการของระบบทางเดินหายใจ ได้แก่   โรคหวัด คอหอยอักเสบ แผลร้อนใน  หลอดลมฝอยอักเสบ ปอดบวม และ เยื่อหุ้มปอดอักเสบ ทำให้มีอาการเจ็บหน้าอกเวลาหายใจเข้าออก
(3) อาการทางผิวหนัง ได้แก่  โรคมือ เท้า และปาก ซึ่งเกิดจาก EV-71 โรคของเล็บ ที่ทำให้เล็บหลุดบ่อยๆ (periodic shedding of nails) และ ไข้ออกผื่นแบบต่างๆ (nonspecific exanthems)
(4) อาการทางสมอง ได้แก่  เยื่อหุ้มสมองอักเสบจากไวรัส สมองอักเสบ) และ อัมพาตของแขนขา
(4.1) มีรายงานชายไทย อายุ 16 ปี อาศัยที่ อ.อรัญประเทศ จ.สระแก้ว มีอาการ ไข้สมองอักเสบ เข้ารับการรักษาเมื่อวันที่ 3 กรกฎาคม เบื้องต้นมีไข้ อาเจียน ไม่มีตุ่มผื่น แต่มี ปอดบวมน้ำ และ ไข้สมองอักเสบ ซึ่งตรวจพบว่ามาจากเชื้อ EV-71
(4.2) การที่ผู้ป่วยข้างต้นมีอาการทางสมองร่วมกับอาการทางปอด ซึ่งเป็น complication ของโรคที่เรียกว่า neurorespiratory syndrome ทั้งนี้ องค์การอนามัยโลก ได้ระบุไว้ใน guideline ว่าให้เฝ้าระวังอาการดังกล่าวด้วย
(5) อาการของระบบทางเดินอาหาร ได้แก่ อาเจียน ท้องร่วง ปวดท้อง ตับอักเสบ ตับอ่อนอักเสบ
(6) อาการของระบบทางเดินปัสสาวะ ได้แก่  อัณฑะอักเสบ
(7) อาการที่ตา ได้แก่  การอักเสบของเยื่อตาและมีเลือดออกใต้เยื่อตาอย่างฉับพลัน และ  ผนังลูกตาชั้นกลางอักเสบ
(8) อาการที่หัวใจ ได้แก่ เยื่อหุ้มหัวใจ และ กล้ามเนื้อหัวใจอักเสบ
(8.1) อาการนี้เป็นอาการที่พบในเด็กวัย 2 ขวบ 8 เดือน ที่กำลังเป็นข่าวอยู่ในขณะนี้ โดยเข้ารับการรักษายังโรงพยาบาลนพรัตน์ราชธานี และ เสียชีวิตลงเมื่อวันที่ ๑๖ กค. และ เป็นการเสียชีวิตอย่างรวดเร็ว กระทรวงสาธารณสุขได้ยืนยันว่ามีการติดเชื้อ enterovirus จริง คือ EV-71 (genotype B5) เด็กรายนี้มีโรคประจำตัวคือ โรคหอบหืด อาการของ กล้ามเนื้อหัวใจอักเสบ เกิดขึ้นโดยไม่มีอาการของไข้ รวมทั้งไม่มีผื่น และ แผลในช่องปาก แรกๆ มีอาการ ไอ หายใจลำบาก ซึม ต่อมามีความดันเลือดสูง เหนื่อยหอบ การหายใจล้มเหลวต้องใช้เครื่องช่วยหายใจเม็ดเลือดขาว มีปริมาณสูง หัวใจเต้นเร็ว ตรวจเอนไซม์พบว่ากล้ามเนื้อหัวใจอักเสบ ไม่พบเชื้อในอุจจาระและน้ำไขสันหลัง ต่อมาได้เก็บตัวอย่างเชื้อจากคอและตรวจด้วยวิธี PCR จึงพบเชื้อ (หมายเหตุ ข้อความส่วนนี้เขียนเพิ่มเติมขึ้นในวันที่ 25 กค. 2555)
(9) อาการที่กล้ามเนื้อ ได้แก่ กล้ามเนื้ออักเสบ
(10) ในเด็กแรกเกิด โดยเฉพาะที่ไม่ได้รับภูมิคุ้มกันจากมารดา มีความเสี่ยงที่จะเกิดอาการของโรคที่รุนแรง ได้แก่ ภาวะเลือดเป็นพิษ, เยื่อหุ้มสมองอักเสบ, กล้ามเนื้อหัวใจอักเสบเฉียบพลัน , ตับอักเสบ, การแข็งตัวของเลือดผิดปกติ และ ปอดบวม
การติดต่อ

เอนเทอโรไวรัส เข้าสู่ร่างกายทางเยื่อบุของคอหอยและ ลำไส้  และ จะขยายเพิ่มจำนวนที่ทอนซิลและเนื้อเยื่อของระบบน้ำเหลืองบริเวณ ลำไส้ ซึ่งมีเชื้อนี้อยู่  และ เชื้อจะออกมากับอุจจาระ  ดังนั้น การติดต่อจึงมักเกิดจาก การกินเชื้อเข้าสู่ปากโดยตรวจจากมือที่ปนเปื้อน อุจจาระ น้ำลาย น้ำมูก  หรือ น้ำในตุ่มพอง หรือ แผล ของผู้ป่วย หรืออาจเกิดจากการ ไอ จาม รดกัน (การแพร่ ติดต่อ มักเกิดขึ้นได้ง่ายในช่วงสัปดาห์แรกของการป่วย ซึ่งมีเชื้อออกมามาก) ส่วนการติดต่อทางน้ำหรืออาหารมีโอกาสเกิดได้น้อย  และ โรคนี้ไม่ติดต่อโดยการหายใจ
การระบาดวิทยาของไวรัส

เชื้อเอนเทอโรไวรัส เกิดขึ้นทั่วโลก มีลักษณะเกิดกระจัดกระจายหรือระบาดเป็นครั้งคราว มักมีผู้ป่วยเพิ่มขึ้นในช่วงฤดูร้อนต่อต้นฤดูฝน ( พฤษภาคม - มิถุนายน ) มักเป็นกับเด็กอายุต่ำกว่า 10 ปี ไม่ค่อยพบในวัยรุ่น การระบาดมักเกิดขึ้นบ่อยในกลุ่มเด็ก เช่น สถานรับเลี้ยงเด็ก โรงเรียนอนุบาล กลุ่มเสี่ยงต่อโรค โดยเฉพาะกลุ่มอายุต่ำกว่า 15 ปี และ พบสูงสุดในเด็กกลุ่มอายุต่ำกว่า 5 ปี โดยเฉพาะในพื้นที่ที่ไม่ถูกสุขลักษณะ อยู่กันอย่างแออัด และ มีฐานะยากจน และ ถ้ามีการระบาดเป็นระยะเวลานานจะทำให้มีโอกาสที่จะแพร่ไปสู่เด็กที่มีอายุมากขึ้นจนถึงวัยรุ่น และ ความรุนแรงของโรคก็จะเพิ่มมากขึ้น ประเทศไทยได้ดำเนินการเฝ้าระวังโรคจาก enterovirus ทางห้องปฏิบัติการตั้งแต่มิถุนายน 2541 โดยสำนักระบาดวิทยาทำการสอบสวนโรคและเก็บตัวอย่างส่งตรวจทางห้องปฏิบัติการที่กรมวิทยาศาสตร์การแพทย์ ซึ่งในระยะแรกเป็นการเฝ้าระวังเฉพาะพื้นที่ใน 14 โรงพยาบาล และ ขยายเป็นการเฝ้าระวังทั่วประเทศใน พ.ศ. 2544
ความไวรับและความต้านทานต่อโรค : โดยทั่วไปจะไวรับต่อการติดเชื้อได้ ภูมิคุ้มกันที่เกิดขึ้นจะจำเพาะต่อเชื้อไวรัสที่เป็นสาเหตุโดยที่อาจมีหรือไม่มีอาการก็ได้ แต่ไม่ทราบช่วงเวลา การติดเชื้อครั้งที่สองอาจเกิดได้จากการติดเชื้อ คอกแซคกี เอ ชนิดที่ต่างไป ซึ่งโรคที่พบมากที่สุด คือ
โรคมือ เท้า และปาก มักเรียกติดปากกันว่า โรคมือ เท้า ปาก เปื่อย ส่วนใหญ่เกิดจาการติดเชื้อไวรัสที่ชื่อว่า คอกแซคกี เอ1ุ6 มักไม่รุนแรง เด็กจะหายเป็นปกติภายใน 7-10 วัน ส่วนที่เกิดจาก เอนเทอโรไวรัส 71 อาจเป็นแบบ เยื่อหุ้มสมองอักเสบ ที่ไม่รุนแรง หรือมีอาการคล้าย โรคโปลิโอ ส่วนที่รุนแรงมากจนอาจเสียชีวิตจะเป็นแบบ สมองอักเสบ ซึ่งมีอาการอักเสบส่วน ก้านสมอง ทำให้หมดสติ หากเกิดกล้ามเนื้อหัวใจอักเสบจะทำให้เกิด หัวใจวาย ความดันโลหิตจะต่ำ มีอาการหัวใจวาย และ มีภาวะปอดบวมน้ำ
การป้องกันและควบคุมการระบาด

มาตรการป้องกัน ลดการสัมผัส คนสู่คน เท่าที่จะทำได้ โดย  ไม่ควรนำเด็กเล็กไปในที่ชุมชนสาธารณที่มีคนอยู่เป็นจำนวนมากๆ เช่น สนามเด็กเล่น และ ห้างสรรพสินค้า ตลาด สระว่ายน้ำ ควรอยู่ในที่ที่มีการระบายถ่ายเทอากาศได้ดี  หลีกเลี่ยงการสัมผัสใกล้ชิดผู้ป่วยและระมัดระวังการ ไอ จาม รดกันให้ใช้ผ้าปิดปากปิดจมูก ล้างมือให้สะอาดก่อนและหลังเตรียมอาหาร แลt รับประทานอาหาร และ ภายหลังการขับถ่าย ใช้ช้อนกลาง และ หลีกเลี่ยงการใช้แก้วน้ำหรือหลอดดูดน้ำร่วมกัน
การควบคุมผู้ป่วย ผู้สัมผัส และสิ่งแวดล้อม :- การรายงานโรค ระบบเฝ้าระวังโรค สำนักระบาดวิทยา กระทรวงสาธารณสุขการแยกผู้ป่วย ระวังสิ่งขับถ่ายของผู้ป่วย ถ้าผู้ป่วยในหอผู้ป่วยแม่ และ เด็กเกิดอาการเจ็บป่วยที่ บ่งชี้ว่าจะเป็นการติดเชื้อ enterovirus จะต้องระวังเรื่องสิ่งขับถ่ายอย่างเข้มงวด เพราะอาจทำให้ทารกติดเชื้อและเกิดอาการรุนแรงได้ ห้ามญาติหรือเจ้าหน้าที่ผู้ดูแลผู้ป่วยที่สงสัยว่าติดเชื้อ enterovirus เข้ามาในหอผู้ป่วยหรือหอเด็กแรกเกิด หรือห้ามเข้าใกล้ทารกหรือหญิงท้องแก่ใกล้คลอด การทำลายเชื้อ ต้องทำลายเชื้อในน้ำมูก น้ำลาย อุจจาระ ของผู้ป่วยอย่างรวดเร็วปลอดภัย ล้างทำความสะอาด หรือทำลายสิ่งของปนเปื้อน หลังสัมผัสสิ่งของปนเปื้อนหรือสิ่งขับถ่าย การกักกัน ไม่ต้องการให้ ภูมิคุ้มกันแก่ผู้สัมผัส ไม่มี การสอบสวนผู้สัมผัส และ ค้นหาแหล่งโรค ค้นหา ติดตามผู้ป่วยและผู้สัมผัสโรคอย่างใกล้ชิดในกลุ่มเด็กอนุบาลหรือสถานเลี้ยงเด็ก
มาตรการเมื่อเกิดการระบาด วิเคราะห์สถานการณ์เป็นรายวัน จำแนก และ แยกผู้ป่วยนอก ค้นหาผู้ป่วยเพิ่มเติม เฝ้าระวังผู้สัมผัสอย่างใกล้ชิด ทำการควบคุม ป้องกัน โดยทำลายสารคัดหลั่งต่างๆจากผู้ป่วยทั้งในบ้าน สถานรับเลี้ยงเด็ก และ โรงพยาบาล
มาตรการควบคุมโรคระหว่างประเทศ ยังไม่มีมาตรการควบคุมใดๆที่เป็นทางการแพทย์
โอกาสที่เกิดการระบาดใหญ่ ในสถานรับเลื้ยงเด็ก หากมีผู้ป่วยในสถานรับเลี้ยงเด็ก มีโอกาสแพร่ระบาดได้
แหล่งข้อมูลอื่น

ICTV International Committee on Taxonomy of Viruses (official site) เก็บถาวร 2017-02-03 ที่ เวย์แบ็กแมชชีน
Home of Picornaviruses (latest updates of species, serotypes, & proposed changes) เก็บถาวร 2010-11-04 ที่ เวย์แบ็กแมชชีน
alertnet.org, FACTBOX-Q&A on hand, foot and mouth disease เก็บถาวร 2009-03-08 ที่ เวย์แบ็กแมชชีน
Enterovirus ที่แหล่งข้อมูลโปรตีโอมิกส์ ExPASy โดยสถาบันชีวสารสนเทศแห่งสวิสเซอร์แลนด์
| --- | --- |
การแยกแยะหน่วยอนุกรมวิธาน:  Wikidata: Q519796  Wikispecies: Enterovirus  EoL: 67584  GBIF: 10269571  iNaturalist: 511470  IRMNG: 1046202  NCBI: 12059  WoRMS: 600326 
อาการโรค มือ เท้า และปากรอบครอบปากของผู้ป่วยเด็กชายอายุ 11 เดือน
เอมี่ ไรอัน

| เอมี่ ไรอัน |
| --- | --- |
ภาพในปี 2007
สารนิเทศภูมิหลัง
เกิด:  (1969-11-30) พฤศจิกายน 30, 1969 (55 ปี) ควีนส์ นิวยอร์ก สหรัฐอเมริกา
อาชีพ: นักแสดง
ปีที่แสดง: 1987-ปัจจุบัน
เอมี่ ไรอัน (อังกฤษ: Amy Ryan) เกิดเมื่อวันที่ 30 พฤศจิกายน ค.ศ. 1969 เป็นนักแสดงชาวอเมริกัน เกิดในควีนส์ นครนิวยอร์ก เป็นที่รู้จักที่สุดจากการแสดงในภาพยนตร์ในการกำกับของเบน แอฟเฟล็ก เรื่อง Gone Baby Gone ที่ทำให้เธอได้รับการเสนอชื่อเข้าชิงรางวัลมากมายรวมถึงรางวัลออสการ์ในสาขานักแสดงสมทบหญิงยอดเยี่ยม
เอฟเอ็ม (อีพี)

เอฟเอ็ม (อังกฤษ: FM) เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก
ที่มา

เป็นผลงานแรกหลังจากที่ผลงานชุดที่แล้ว Uh-ee ออกมาได้หนึ่งปี โดยได้ซินซาดงไทเกอร์ โปรดิวเซอร์และนักแต่งเพลงชื่อดัง ผู้เป็นโปรดิวเซอร์และผู้เขียนเนื้อเพลง Roly Poly ของที-อารา ซึ่งเป็นแรงบันดาลใจให้ ฮวาง ฮย็อน ชาง ประธานโครมเอนเตอร์เทนเมนต์ก่อตั้งบริษัทขึ้นมาและเป็นผู้ปลุกปั้นเครยอนป๊อปในเวลาต่อมา  เป็นผู้เขียนเนื้อให้ ออกเผยแพร่ในวันที่ 27 มีนาคม ค.ศ. 2015
เอฟเอ็ม ถูกนำไปแสดงครั้งแรกในงาน K-Pop Night Out at SXSW  ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน
โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย
คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "FM" | ซินซาดงไทเกอร์, มอนสเตอร์เฟกเทอรี | ซินซาดงไทเกอร์,  มอนสเตอร์เฟกเทอรี | 3:41 |
| 2. | "Hapataka" (하파타카) | คิม ยู-มิน | คิม ยู-มิน, ลี เซือง-ยูฟ, ลูโบเมียร์ ซลาวิเซก | 3:08 |
| 3. | "1, 2, 3, 4" | ซง จิ-ฮุน | ซง จิ-ฮุน | 3:06 |
| 4. | "FM" (Inst.) |   | ซินซาดงไทเกอร์,  มอนสเตอร์เฟกเทอรี | 3:41 |
| 5. | "Hapataka" (Inst.) |   | คิม ยู-มิน, ลี เซือง-ยูฟ, ลูโบเมียร์ ซลาวิเซก | 3:08 |
| 6. | "1, 2, 3, 4" (Inst.) |   | ซง จิ-ฮุน | 3:06 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 19:50 |
ชาร์ต > ชาร์ตประจำสัปดาห์

| ชาร์ต (2015) | อันดับสูงสุด |
| --- | --- |
เกาหลีใต้(แกออนอัลบั้มชาร์ต): 6
ในชุดแบบมาสก์ไรเดอร์ที่ออสติน รัฐเท็กซัส
ในชุดแบบเซเลอร์มูน ในงาน Summer K-POP Festival 2015
เอมไพร์สเตตออฟไมนด์

| "เอมไพร์สเตตออฟไมนด์" |
| --- | --- |

เพลงโดยเจย์-ซี ร่วมด้วย อลิเชีย คีย์ส
จากอัลบั้มThe Blueprint 3
วางจำหน่าย: 20 ตุลาคม 2009  (Single)
บันทึกเสียง: 2009; Roc The Mic Studios, Oven Studios (นครนิวยอร์ก, นิวยอร์ก)
แนวเพลง: ฮิปฮอป, อาร์แอนด์บี
ความยาว: 4:37 (album version) 3:20 (radio edit)
ค่ายเพลง: Roc Nation, Atlantic
ผู้ประพันธ์เพลง: S. Carter, A. Shuckburgh, A. Keys, A. Hunte, J. Sewell-Ulepic
โปรดิวเซอร์: Al Shux, Janet "Jnay" Sewell-Ulepic, Angela Hunte
"เอมไพร์สเตตออฟไมนด์" (อังกฤษ: Empire State of Mind) เป็นเพลงของศิลปินฮิปฮอป เจย์-ซี ร่วมร้องโดยนักร้อง นักแต่งเพลงแนวอาร์แอนด์บีและโซล อลิเชีย คีย์ส เป็นซิงเกิลที่ 3 จากผลงานสตูดิโออัลบั้มชุดที่ 11 ของเจย์-ซี ชุด The Blueprint 3 กับสังกัดน็อกเนชัน ถือเป็นเพลงสดุดีบ้านเกิดของทั้ง 2 คนที่นครนิวยอร์ก โดยนำแซมเพิลเพลง "Love on a Two-Way Street" ของเดอะโมเมนต์สมาใช้ ยังเป็นเพลงประจำตัวของเดเรก เจเตอร์ นักเบสบอลแห่งทีมนิวยอร์กแยงกีส์ และยังใช้ในเทรลเลอร์ของ Sex and the City 2
ซิงเกิลประสบความสำเร็จในสหรัฐอเมริกา ติดอันดับ 1 บนบิลบอร์ดฮอต 100 ถือเป็นซิงเกิลแรกของเจย์-ซีที่ร้องนำและติดอันดับ 1 บนชาร์ต นอกจากนั้นยังติดอันดับ 2 บนยูเคซิงเกิลส์ชาร์ต เมื่อวันที่ 4 ตุลาคม ค.ศ. 2009 เพลงยังติดอันดับ 2 บนไอริชซิงเกิลส์ชาร์ตเมื่อวันที่ 25 กันยายน ค.ศ. 2009 ทั้งที่ยังมิได้ออกอย่างเป็นทางการ
อลิเชีย คีย์สยังแต่งเพลงโต้ตอบในชื่อเพลง 'Empire State of Mind (Part II) Broken Down' ที่บรรจุอยู่ในอัลบั้มของเธอชุด The Element of Freedom เพลงนี้ยังติดชาร์ตท็อป 40 บนยูเคซิงเกิลส์ชาร์ต และติดชาร์ตบิลบอร์ดฮอต 100 ด้วย
เอฟซี รีเซพเตอร์

ภาพไดอะแกรมแสดง ปฏิกิริยาระหว่างตัวรับเอฟซีและ แอนติเจนที่ถูกตรวจจับด้วยแอนติบอดี
ตัวรับเอฟซี หรือ เอฟซี รีเซพเตอร์ (อังกฤษ: Fc Receptor) คือเป็นโปรตีนบนผิวของเซลล์ในระบบภูมิคุ้มกัน ที่ทำหน้าที่เป็นรีเซพเตอร์ (ตัวรับหรือจับ) ของแอนติบอดีส่วนขา (Fc component, Constant region) เมื่อจับได้จะส่งสัญญาณเข้าไปสู่เซลล์ ต่างๆกันตามชนิดของแอนติบอดี ชนิดของรีเซพเตอร์ และ ชนิดของเซลล์ ส่งผลให้เซลล์ทำงานต่างๆ เช่น ฟาโกไซโทซิส (การทำลายแบคทีเรียโดยการนำเข้าเซลล์), degranulation (การปล่อยสารในเวซิเคิลในเซลล์ออกไป) และอื่นๆ โดยตัวรับเอฟซีแต่ละชนิดก็จะเจาะจงกับแอนติบอดีแต่ละไอโซไทป์ (isotype) และด้วยหน้าที่นี้จึงถือว่าตัวรับเอฟซีเป็นตัวเล่นที่สำคัญในระบบภูมิคุ้มกันส่วนของเหลว (humoral immune system)
ระบบการเรียกชื่อของตัวรับเอฟซี

เนื่องจากตัวรับเอฟซีมีหลายชนิดมาก และ จับกับแอนติบอดีต่างๆกันไป จึงแบ่งชนิดของมันตามแอนติบอดีที่มันจับ โดยให้ชื่อเป็นอักษรกรีกของแอนติบอดีนั้นๆ อย่างเช่น Fc Receptor ใด จับกับ IgA ก็จะมีชื่อว่า Fc-alpha Receptor (FcαR) , จับกับ IgE ก็จะมีชื่อว่า Fc-epsilon Receptor (FcεR) , จับกับ IgG ก็จะมีชื่อว่า Fc-gamma receptors (FcγR) เป็นต้น กรณีที่มีซับคลาส ก็จะใช้ตัวเลขโรมัน ต่อท้ายระบุลงไป เช่น FcγRI, FcγRII
โครงสร้างของตัวรับเอฟซี

ส่วนมากจะเป็นโปรตีนหลายๆ ซับยูนิตมารวมกัน ส่วนมากจะเป็นโปรตีนในกลุ่ม Immunoglobulin superfamily ซึ่งประกอบด้วย สายแอลฟา ที่มีส่วนอยู่นอกเซลล์ไว้จับกับแอนติบอดี สายบีตา และ สายแกมมา สองสายที่ใช้ในการส่งสัญญาณเข้าในเซลล์ ซึ่งตัวรับเอฟซีแต่ละตัวไม่จำเป็นต้องมีทุกสายครบ ขึ้นอยู่กับชนิดของตัวรับเอฟซีนั้นๆ จากโครงสร้างของตัวรับเอฟซีสามารถถูกแบ่งได้คร่าวๆเป็นสามกลุ่มดังนี้
Receptors with immunglobulin-like domain ได้แก่ FcγRs, FcεRI, FcαRI, polymeric immunoglobulin receptor (pIgR) , IgA/IgM-R (Fcα/μR)
Receptors with immunglobulin-like domain ได้แก่ FcRn (neonatal FcR)
Receptors with immunglobulin-like domain ได้แก่ FcεRI (CD23)
โครงสร้างของตัวรับเอฟซี > ตารางสรุป

| 0 | 1 | 2 | 3 | 4 |
| --- | --- | --- | --- | --- |
| ชนิด Receptor | แอนติบอดีที่จับ | ความสามารถในการจับ (Affinity)  | พบบนเซลล์ | ปฏิกิริยาตอบสนองของเซลล์ |
| FcγRI (CD64)  | IgG1 and IgG3 | สูง (Kd ~ 10-9 M) | Macrophages Neutrophils Eosinophils Dendritic cells | Phagocytosis Cell activation กระตุ้นการเกิด respiratory burst กระตุ้นการกำจัดเชื้อโรค |
| FcγRIIA (CD32)  | IgG | ต่ำ (Kd > 10-7 M) | Macrophages Neutrophils Eosinophils เกล็ดเลือด Langerhans cells | Phagocytosis  Degranulation (eosinophils) |
| FcγRIIB1 (CD32)  | IgG | ต่ำ (Kd > 10-7 M) | บีเซลล์ Mast cells | ไม่เกิด phagocytosis ยับยั้งการทำงานของเซลล์ |
| FcγRIIB2 (CD32)  | IgG | ต่ำ (Kd > 10-7 M) | Macrophages Neutrophils Eosinophils | Phagocytosis ยับยั้งการทำงานของเซลล์ |
| FcγRIIIA (CD16a)  | IgG | ต่ำ (Kd > 10-6 M) | NK cells | กระตุ้นให้ทำลายเซลล์ที่ไม่ต้องการโดย วิธี antibody-dependent cell-mediated cytotoxicity (ADCC) |
| FcγRIIIB (CD16b)  | IgG | ต่ำ (Kd > 10-6 M) | Eosinophils Macrophages Neutrophils Mast cells  Follicular dendritic cells | กระตุ้นการฆ่าเชื้อโรค |
| FcεRI | IgE | สูงที่สุด (Kd ~ 10-10 M) | Mast cells Eosinophils Basophils Langerhans cells | Degranulation |
| FcεRII (CD23)  | IgE | ต่ำ (Kd > 10-7 M) | บีเซลล์ Eosinophils Langerhans cells | เกี่ยวกับการเกาะติดของเซลล์ (adhesion molecule)  เป็น growth factor ของ บีเซลล์ |
| FcαRI (CD89)  | IgA | ต่ำ (Kd > 10-6 M) | Monocytes Macrophages Neutrophils Eosinophils | Phagocytosis กระตุ้นการฆ่าเชื้อโรค  และอื่นๆตามชนิดเซลล์ |
| Fcα/μR | IgA and IgM | สูงสำหรับ IgM, ปานกลางสำหรับ IgA | บีเซลล์ Mesangial cells Macrophages | Endocytosis กระตุ้นการฆ่าเชื้อโรค ป้องกันการสร้างแอนติบอดีที่ต่อต้านตัวเอง (autoimmunity) |
| FcRn | IgG |  | Monocytes Macrophages Dendritic cells Epithelial cells Endothelial cells Hepatocytes  | ส่งผ่านแอนติบอดี IgG จากแม่สู่ลูกในครรภ์ ผ่านทางรก ส่งผ่านแอนติบอดี IgG จากแม่ สู่ ทารกผ่านทางน้ำนม ป้องกัน IgG จากการถูกย่อยสลาย |
| pIgR | dimerIgA และ polymerIgM |  | เซลล์เยื่อบุ (epithelial cell) | ส่งผ่านแอนติบอดี dimerIgA จากเซลล์ร่างกายสู่น้ำเมือกในท่อลำเลียง (transcytosis) |
การส่งสัญญาณเข้าสู่เซลล์

ส่วนใหญ่ใช้ผ่าน โปรตีน สาย บีตา และ แกมมา ที่มี โปรตีนโมทิฟที่มีกรดอะมิโนไทโรซีน เป็นกลไกการส่งสัญญาณ ชื่อ Immunoreceptor tyrosine-based activation motif (ITAM) ที่มีผลในทางกระตุ้น หรือ Immunoreceptor tyrosine-based inhibitory motif (ITIM) ที่มีผลในทางยับยั้งการทำงานของเซลล์ สำหรับตัวรับเอฟซีบางชนิดจะไม่มีโปรตีนโมทิฟที่ว่ามา แต่จะมี โปรตีนโมทิฟอื่นแทนในการส่งสัญญาณเข้าสู่เซลล์ เช่น ใน Fcα/μR และ pIgR จะมี dileucine motif และ Glycophosphatidylinositol (GPI) anchor
การทำงานของเซลล์หลังได้รับสัญญาณ

เมื่อเซลล์ที่มีตัวรับเอฟซีบนเซลล์ ได้รับการส่งสัญญาณเข้าภายในเซลล์แล้ว เซลล์จะมีการตอบสนองหลักๆ 3 แบบ ซึ่งจะแตกต่างกันไปตามชนิดของเซลล์ ดังนี้
ผลต่อการนำแอนติเจนเข้าสู่เซลล์ซึ่งอาจเป็น endocytosis หรือฟาโกไซโทซิส (phagocytosis) ก็ได้
ผลต่อการสังเคราะห์สารในเซลล์ เช่น ไซโตคีน (Cytokine) และอื่นๆ
ผลทำให้เซลล์ปล่อยสารบางอย่างออกมา (Degranulation) เช่นใน เอ็นเค เซลล์ (NK cell) ที่จะปล่อยสารออกมาฆ่าเซลล์ที่ถูกแอนติบอดีจับได้ หรือ ในมาสต์เซลล์ ที่ปล่อยสารภูมิแพ้ เช่น ฮิสตามีน ออกมา
ดูเพิ่ม

Fc receptor-like molecule
การกระตุ้นให้กรานูลาของมาสต์เซลล์แตกออก (degranulation) โดยปฏิกิริยาระหว่าง IgE กับ FcεRI. 1 = แอนติเจน; 2 = IgE; 3 = FcεRI; 4 = สารหลั่งที่ถูกสร้างก่อน (preformed mediators: histamine, proteases, chemokines, heparin) ; 5 = แกรนูลา; 6 - มาสต์เซลล์ (mast cell) ; 7 - สารที่เกิดใหม่หลังการ degranulation เช่น prostaglandins, leukotrienes, thromboxanes, platelet-activating factor
เอยาล โอเฟอร์

| เอยาล โอเฟอร์ |
| --- | --- |

เกิด: ค.ศ. 1950 (อายุ 74–75 ปี) ไฮฟา ประเทศอิสราเอล
สัญชาติ: อิสราเอล
อาชีพ: ประธานโอเฟอร์โกลบอล  ประธานโซดิแอคกรุ๊ป ประธานโกลบอลโฮลดิงส์และประธานมูลนิธิครอบครัวเอยาลและแมริลินโอเฟอร์
คู่สมรส: แมริลิน โอเฟอร์
บุตร: 4
บิดามารดา: แซมมี โอเฟอร์ อาวิวา โอเฟอร์
ญาติ: Yuli Ofer (ลุง) Idan Ofer (น้องชาย)
เอยาล โอเฟอร์ (อังกฤษ: Eyal Ofer) เกิดเมื่อปี ค.ศ. 1950 เป็นมหาเศรษฐีชาวอิสราเอลในธุรกิจอสังหาริมทรัพย์และห้างสรรพสินค้า เป็นประธานของกลุ่มโอเฟอร์โกบอล โซดิแอคกรุ๊ป และโกลบอลโฮลดิง ได้รับการจัดอันดับให้เป็นบุคคลที่ร่ำรวยที่สุดในอิสราเอล มีมูลค่าทรัพย์สินสุทธิ 8.1 พันล้านดอลลาร์สหรัฐในเดือนพฤษภาคม ค.ศ. 2020 ปัจจุบันอาศัยอยู่ในประเทศโมนาโก
เอมิเรตส์ออฟฟิศทาวเวอร์

| เอมิเรตส์ออฟฟิศทาวเวอร์ Emirates Tower One |
| --- | --- |

ข้อมูลทั่วไป
ที่ตั้ง:  ดูไบ, สหรัฐอาหรับเอมิเรตส์
ก่อสร้าง: 1996 – 2000
การใช้งาน: สำนักงาน
ความสูง
เสาอากาศ / ยอด: 354.6 เมตร (1,163 ฟุต)
หลังคา: 311 เมตร (1,020 ฟุต)
ชั้นสูงสุด: 255 เมตร (840 ฟุต)
รายละเอียด
จำนวนชั้น: 54 ชั้น
พื้นที่ชั้น: 100,000 ตร.ม. (1,100,000 ตร.ฟุต)
จำนวนลิฟต์: 17 ตัว
บริษัท
สถาปนิก: Hazel W.S. Wong Norr   Group Consultants Int. Ltd.
เอมิเรตส์ออฟฟิศทาวเวอร์ (อังกฤษ: Emirates Office Tower หรือ Emirates Tower One) เป็นตึกระฟ้าแห่งหนึ่งตั้งอยู่ในเมืองดูไบ ประเทศสหรัฐอาหรับเอมิเรตส์ ตั้งอยู่คู่กับจูมีราเอมิเรตส์ทาวเวอร์โฮเต็ล บนถนนชิค ซาเยด ตึกสองหลังนี้เรียกรวมกันว่าเอมิเรตส์ทาวเวอร์คอมเพล็กซ์ โดยเอมิเรตส์ออฟฟิศทาวเวอร์จะมีความสูงมากกว่าจูมีราเอมิเรตส์ทาวเวอร์โฮเต็ล ซึ่งสูงมากกว่ากันเพียง 2 ชั้น เอมิเรตส์ออฟฟิศทาวเวอร์มีความสูงทั้งหมด (ถึงยอดเสาอากาศ) 354.6 เมตร (1,163 ฟุต) และมีความสูงตัวตึก 311 เมตร (1,020 ฟุต) เป็นตึกที่มีความสูงเป็นอันดับที่ 3 ของเมืองดูไบ และอันดับที่ 19 ของโลก เริ่มก่อสร้างเมื่อปี ค.ศ. 1996 และสิ้นสุดในเดือนพฤศจิกายน ค.ศ. 1999
แหล่งข้อมูลอื่น

เอมิเรตส์ออฟฟิศทาวเวอร์ จาก Emporis.com
เอมิเรตส์ออฟฟิศทาวเวอร์ จาก SkyscraperPage.com
25°13′03″N 55°17′00″E﻿ / ﻿25.21750°N 55.28333°E﻿ / 25.21750; 55.28333